ประกันลูกค้ามอเตอร์ไซค์แข่งดุ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

คปภ.ดึงบริษัทคิด500บาท/ปี จับกลุ่มวินรับจ้างในเขตกทม.
โพสต์ทูเดย์ — ประกันผุดกรมธรรม์ประกันอุบัติเหตุส่วนบุคคลเจาะกลุ่มลูกค้าวินมอเตอร์ไซค์กว่า 1 แสนคนคึก ราคาตั้งแต่ 400599 บาทต่อปี 
แหล่งข่าวจากสมาคมประกันวินาศภัยเปิดเผยว่า ต้นเดือน เม.ย. ที่ผ่านมา ทางกรุงเทพมหานคร (กทม.) ได้จัดทำโครงการมอเตอร์ไซค์ยิ้ม โดยจัดหาประกันอุบัติเหตุส่วนบุคคล (พีเอ) ให้กับผู้ขับขี่รถมอเตอร์ไซค์รับจ้างที่ขึ้นทะเบียนไว้กับทาง กทม. จำนวน 1.03 แสนคน โดยขอความร่วมมือกับทางสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ให้ช่วยเป็นคนกลางในการจัดหาบริษัทประกันภัยและบริษัทประกันชีวิตออกกรมธรรม์พีเอ เพื่อโครงการนี้โดยเฉพาะ ในราคาเบี้ยประกันภัยพิเศษราคา 500 บาทต่อปี ต่อความคุ้มครอง 1 แสนบาทต่อปี ซึ่งจะเริ่มขึ้นในวันที่ 16 พ.ค. 2553 นี้ เป็นลักษณะของความสมัครใจ
ทั้งนี้ จะได้รับความคุ้มครองกรณีเสียชีวิต พิการถาวร สูญเสียตา มือ เท้า รวมกัน 2 อย่างขึ้นไป จะได้รับเงินชดเชย 1 แสนบาท หากสูญเสีย 1 ข้าง จะได้รับเงินชดเชย 6 หมื่นบาท หากสูญเสียนิ้วชี้ หรือนิ้วหัวแม่มือ จะได้รับเงินชดเชย 2.52 หมื่นบาท และเงินชดเชยรายได้ระหว่างรักษาตัวในโรงพยาบาล 300 บาทต่อวัน สูงสุดไม่เกิน 30 วัน
เนื่องจากปัจจุบันบริษัทประกัน ภัย และบริษัทประกันชีวิตจะให้ความคุ้มครองกรณีเสียชีวิต พิการถาวรจากรถมอเตอร์ไซค์เพียง 50% ของทุนประกันภัยเท่านั้น และเป็นกลุ่มที่มีความเสี่ยงสูงทำให้บริษัทประกันภัยหลีกเลี่ยงที่จะรับประกัน
รวมถึงกรมธรรม์ไมโครอินชัวรันส์ที่จะออกมาในเร็วๆ นี้ ที่ยังไม่ได้ข้อสรุปเรื่องราคาว่าจะอยู่ที่ 400 บาท หรือ 450 บาทต่อปี โดยความคุ้มครองอยู่ที่ 1 แสนบาท ก็ลดความคุ้มครองกรณีเสียชีวิต และพิการจากรถมอเตอร์ไซค์เหลือ 50% ของวงเงินความคุ้มครอง ชดเชยรายได้ต่อวันสูงสุดไม่เกิน 20 วัน วันละ 200 บาท
อย่างไรก็ตาม หากพิจารณาวงเงินความคุ้มครองกรณีเสียชีวิต และพิการถาวรจากรถมอเตอร์ไซค์ ในตลาดขณะนี้พบว่ากรมธรรม์แผนคุ้มครองอุบัติเหตุที่ให้ความคุ้มครองชัวร์ 100% หรือ TMB Accident Care 100% ของธนาคารทหารไทยที่ร่วมกับบริษัทไทยประกันภัยคุ้มค่าที่สุด เนื่องจากราคาเบี้ยประกันภัยสูงกว่าประกันพีเอตามโครงการมอเตอร์ไซค์ยิ้มเพียง 99 บาทเท่านั้น และสูงกว่ากรมธรรม์ไมโครอินชัวรันส์ 149199 บาท แต่ได้ความคุ้มครองถึง 2 แสนบาท โดยเบี้ยต่อปีอยู่ที่ 599 บาท ให้ความคุ้มครองกรณีเสียชีวิตและพิการถาวรจากรถมอเตอร์ไซค์ 100% คือ 2 แสนบาท และยังมีค่ารักษาพยาบาลจากอุบัติเหตุ 5,000 บาทต่อครั้ง ขณะที่ประกันพีเอตามโครงการมอเตอร์ไซค์ยิ้มไม่มีค่ารักษาพยาบาลต่อครั้ง มีเฉพาะค่าชดเชยรายวันเท่านั้น ส่วนค่ารักษาพยาบาลเบิกจากประกัน พ.ร.บ